Diari Oficial de la Generalitat Valenciana


Sumari del DOGV 4501, del 16-05-2003 (2003/5199)

RESOLUCIÓ de 17 de juny de 2002, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU, la realització de les instal·lacions de reforma de la línia aèria de mitjana tensió simple circuit L. Pantà 20 kV LA 110 de la ST Sant Joan de Moró, a línia aèria de mitjana tensió doble circuit 2a-110, a la partida els Peronets, al terme municipal de Sant Joan de Moró (Castelló), projecte d'Iberdrola 247/00.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5199


Data del document
:   17-06-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Sant Joan de Moró
    * indústria elèctrica
    * empresa privada

RESOLUCIÓ de 17 de juny de 2002, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU, la realització de les instal·lacions de reforma de la línia aèria de mitjana tensió simple circuit L. Pantà 20 kV LA 110 de la ST Sant Joan de Moró, a línia aèria de mitjana tensió doble circuit 2a-110, a la partida els Peronets, al terme municipal de Sant Joan de Moró (Castelló), projecte d'Iberdrola 247/00. [2003/5199]
  
Examinats els antecedents que hi ha en l'expedient ATLINE/2000/285 de la Unitat d'Energia i Mines, tramitat a instància de la mercantil Iberdrola Distribución Eléctrica, SAU.
  
Antecedents de fet
  
Primer
  
El 25 d'octubre de 2000, Iberdrola Distribución Eléctrica, SAU va sol·licitar autorització del Projecte d'instal·lacions de reforma de la línia aèria de mitjana tensió simple circuit L. Pantà 20 kV LA 110 de la ST Sant Joan de Moró a línia aèria de mitjana tensió doble circuit 2A-110, a la partida els Peronets, al terme municipal de Sant Joan de Moró (Castelló), projecte d'Iberdrola 247/00.
  
Segon
  
El dia 9 de novembre de 2000 van ser satisfetes les taxes de l'esmentat projecte i va començar-ne la tramitació.
  
Tercer
  
Es va tramitar la corresponent informació pública del projecte en el periòdic Mediterráneo el 21 de novembre de 2000, en el Diari Oficial de la Generalitat Valenciana (DOGV) el 9 de gener de 2001, i en el Butlletí Oficial de la Província (BOP) el 23 d'octubre de 2000.
  
Quart
  
Es van tramitar les separates als organismes afectats, Ajuntament de Sant Joan de Moró, Confederació Hidrogràfica del Xúquer i Conselleria d'Obres Públiques, Urbanisme i Transports.
  
Cinqué
  
Els condicionats imposats pels organismes afectats van ser tramesos a Iberdrola Distribución Eléctrica, SAU amb dates 30 de maig i 14 de juny de 2002.
  
Sisé
  
Durant el període d'informació pública van presentar al·legacions:
  
1. El senyor Antonio Jesús Ramos Estall, que manifesta que la finca núm. 19 de la relació de béns i drets publicada, que apareix a nom del senyor José Ramós Gascón, és en l'actualitat de la seua propietat, per la qual cosa sol·licita que es modifiquen les dades sobre la titularitat.
  
2. La senyora María Lidón Gil Pallarés, en data 4 de gener i en data 28 de febrer de 2001, en les quals fonalmentalment manifesta que ja existix a la seua finca un suport ubicat en la mitgera de la finca, i en este projecte, segons plans que consten en l'expedient, es pretén ubicar un nou suport en meitat de la parcel·la, i sol·licita que s'utilitze per al nou suport l'emplaçament de l'existent.
  
Seté
  
Les al·legacions formulades li foren notificades a l'empresa sol·licitant a les quals contestà en sengles escrits de dates 26 de gener i 13 d'agost de 2001, on manifesta, respecte de les al·legacions del senyor Antonio Jesús Ramos Estall, que es procedix a rectificar les dades de la relació de béns i drets afectats, i quant a les al·legacions de la senyora María Lidón Gil Pallarés, que fetes les comprovacions oportunes s'ha detectat un error, quant a l'afecció, en la relació de béns i drets afectats que s'ha sotmés a informació pública, i ha de figurar, per tant el suport núm. 11 que apareix en la finca de l'al·legadora, a la parcel·la núm. 101a del polígon 4 (finca núm. 27 de projecte), i adjunten la còpia dels acords mutus firmats amb el propietari de la dita parcel·la.
  
Huité
  
En finalitzar la tramitació de l'expedient i abans de dictar-ne resolució es va donar vista a l'expedient tot complint el que prescriu l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Nové
  
En el tràmit de vista a l'expedient s'han presentat al·legacions per part d'Estudio Cerámico, SL i del senyor Vicente Llansola Gil.
  
Estudio Cerámico, SL manifesta que, sobre els terrenys de la seua propietat, no hi ha en l'actualitat cap línia aèria de simple circuit a reformar, sinó que, després de l'acord previ amb Iberdrola Distribución Eléctrica, SAU i amb els projectes 402/99 i 403/99, es va procedir, l'any 2000, al desviament de la línia que es pretén reformar, amb la previsió de l'ampliació que ara es projecta.
  
El senyor Vicente Llansola Gil manifesta que la seua finca es troba en un tàlveg, i té previst anivellar-la amb el terreny adjacent, propietat de la seua família, per a la qual cosa es necessitarà elevar-la almenys tres metres. Esta finca resulta afectada amb el suport núm. 7 i sol·licita que en previsió de l'elevació que experimentarà el terreny a curt termini, es col·loque una base que permeta elevar-lo per damunt dels tres metres de l'actual terreny.
  
Assabentada d'estes manifestacions Iberdrola Distribución Eléctrica, SAU, esta mercantil indica que procedirà a la desafecció de les finques d'Estudio Cerámico, SL, i pel que fa a les al·legacions del senyor Vicente Llansola Gil, indica que seran ateses, i la solució que s'hi adopte es reflectirà el dia de l'alçament d'actes, tant en l'acta com en el pla, elevant o desplaçant el suport dins del marge que les condicions tècniques ho permeten.
  
Fonaments de dret
  
Primer
  
Vists els preceptes de la Llei 54/1997, de 27 de novembre, del Sector Elèctric, així com els decrets 2.617/1996, de 20 de octubre, sobre autorització d'instal·lacions elèctriques, i el 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre Expropiació Forçosa i Sancions en Matèria d'Instal·lacions Elèctriques.
  
Segon
  
Vistes les disposicions del títol IX, de la Llei 54/1997, de 27 de novembre, del Sector Elèctric, relatiu a la declaració en concret de la utilitat pública, i també els efectes d'esta relatius a expropiació i imposició de servituds de pas d'instal·lacions d'energia elèctrica, este Servei Territorial resol:
  
1r. Autoritzar a Iberdrola Distribución Eléctrica, SAU l'establiment d'una línia elèctrica aèria de mitjana tensió les característiques principals de la qual són les següents:
  
Reforma de la línia aèria de mitjana tensió simple circuit L. Pantà 20 kV LA 110 de la ST Sant Joan de Moró a línia aèria mitjana tensió doble circuit 2a-110, a la partida els Peronets, al terme municipal de Sant Joan de Moró (Castelló), projecte d'Iberdrola Distribución Eléctrica, SAU 247/00.
  
2n. Estimar les al·legacions del senyor Antonio Jesús Ramos Estall, per la qual cosa cal modificar les dades sobre la titularitat de la finca núm. 19 de la relació de béns i drets afectats.
  
3r. Desestimar les al·legacions de la senyora María Lidón Gil Pallarés, ja que el suport núm. 11 que sol·licita desplaçar no s'ubica en la seua parcel·la, per la qual cosa s'ha de modificar la relació de béns i drets afectats, perquè aparega el dit suport en la finca núm. 27 que és la que correspon.
  
4t. Estimar les al·legacions d'Estudio Cerámico, SL, per la qual cosa s'ha de procedir a la desafecció de les finques de la seua propietat.
  
5é. Estimar les al·legacions del senyor Vicente Llansola Gil, per la qual cosa cal reflectir el dia de l'alçament d'actes, l'elevació o el desplaçament del suport núm. 7 dins dels marges que permeten les condicions tècniques.
  
6é. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
7é. Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, adjuntant certificat tècnic de la instal·lació, a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
e) El titular de la instal·lació tindrà en compte, per a la seua execució, el compliment dels condicionats que han sigut establits per l'Ajuntament de Sant Joan de Moró, la Confederació Hidrogràfica del Xúquer i la Conselleria d'Obres Públiques, Urbanisme i Transports.
  
Contra esta resolució podrà interposar-se recurs d'alçada davant la Direcció General d'Indústria i Energia d'esta Conselleria, en el termini d'un mes, comptador des de l'endemà de la publicació de la resolució, de conformitat amb el que establix l'article 114, en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló, 17 de juny de 2002.- El cap del Servei Territorial: Juan Elías Ramos Barceló.